યૂઝર શિવાની ગુપ્તાએ આ વીડિયો તેના ફેસબુક પેજ પર શૅર કર્યો છે. 

શિવાનીનો આરોપ છે કે રેસ્ટોરાંમાં એક મહિલાએ તેમનાં વસ્ત્રો પર વાંધો ઉઠાવતા કેટલાક યુવકોને તેની સાથે દુષ્કર્મ કરવા કહ્યું.

શિવાનીએ પોસ્ટ શૅર કરતાં લખ્યું કે, "આજ મને અને મારા મિત્રોને એક રેસ્ટોરાંમાં એક મહિલાએ હેરાન કર્યાં, કારણ કે મેં ટૂંકાં વસ્ત્રો પહેર્યાં હતાં."

વીડિયોમાં દેખાઈ રહેલી આધેડ મહિલાએ રેસ્ટોરાંમાં સાત યુવકોને મારી સાથે દુષ્કર્મ કરવા કહ્યું, કારણ કે તેમના મતે મારાં ટૂંકાં વસ્ત્રોને કારણે મારી સાથે આવું જ થવું જોઈએ."

આખો વીડિયો લગભગ નવ મિનિટનો છે.

પોસ્ટમાં આગળ લખ્યું છે, "તેમની રૂઢિચુસ્ત માનસિકતાનો વિરોધ કરવા માટે સહકર્મચારીઓના સહયોગથી અમે તેમને બાજુના એક શૉપિંગ સેન્ટરમાં લઈ ગયાં."

"અમે તેમને માફી માગવાની તક આપી, પણ કોઈ ફાયદો ન થયો."

" તેમને કોઈ ફેર ન પડ્યો. ત્યાં ઉપસ્થિત અન્ય મહિલાઓએ પણ તેમને માફી માગવા કહ્યું હતું."

તમે આ વાંચ્યું કે નહીં?

માફી માગવાનો ઇનકાર

આ ઘટના હરિયાણાના ગુરુગ્રામની છે. 

વીડિયોમાં દેખાય છે કે એક શૉપિંગ સેન્ટરમાં ઉપસ્થિત મહિલાઓ વચ્ચે ઉગ્રતાથી દલીલો થઈ રહી છે અને જે મહિલા પર આરોપ લગાવાઈ રહ્યા છે તે પોલીસને બોલાવવાની વાત કહે છે. 

વીડિયોમાં જોઈ શકાય છે કે મહિલાનો વીડિયો બનાવાઈ રહ્યો છે અને એક યુવતી તેમને માફી માગવા માટે વારંવાર કહી રહી છે.

તેમજ માફી ન માગે તો વીડિયો વાઇરલ કરવાની ધમકી પણ આપી રહી છે.

વીડિયોમાં બે મહિલાઓ વચ્ચે વાતચીત થઈ રહી છે. 

જે મહિલાનો વીડિયો બનાવાઈ રહ્યો છે તે કહે છે, "હું તમારી સાથે વાત કરવા નથી માગતી."

આ સમયે એક યુવતી કહે છે, "એક મહિલા હોવા છતાં તમે આવી નિમ્ન વાત કરી કે એક રૂમમાં રહેલા બધા યુવકો એક યુવતી પર દુષ્કર્મ આચરે."

આપને આ પણ વાંચવું ગમશે 

આ વાત પર તે 'મહિલા' રાઇટ કહી હસીને નીકળી જાય છે.

પછી બીજી એક યુવતી બોલવા લાગે છે, "હવે આગળ શું? મારાં કપડાંની લંબાઈને લઈને તમારું ભાષણ ક્યાં ગયું? મારી સાથે દુષ્કર્મ થવું જોઈએ, તમે એમ જ કહ્યું હતું ને?"

ત્યારે જ મહિલા શૉપિંગ સેન્ટરના સ્ટાફને પોલીસ બોલાવવાનું કહેવા લાગે છે.

પછી તે જ યુવતી કહે છે, "તમને ખબર હોવી જોઈએ કે હું પુરાવાના ભાગરૂપે રેસ્ટોરાંમાંથી ફૂટેજ લેવાં જઈ રહી છું. "

"તમારે હવે માફી માગવી પડશે. તમે અત્યારે જ માફી માગો... "

"જો તમે માફી નહીં માગો તો હું તમારું જીવવું મુશ્કેલ કરી દઈશ. તમારો વીડિયો વાઇરલ કરી દઈશ."

પણ મહિલા... \n\nમને ઉપરના લેખ માટે સારું શીર્ષક આપો.
ટૂંકા કપડાંને લઈને મહિલાઓ વચ્ચે થયો ઝઘડો, સોશિયલ મીડિયા પર ચર્ચા